Manis (pranašas)

Manis (210 m. – 276 m.) – persų religijos reformatorius, įkūręs dabar jau nebegyvuojančią manicheizmo religiją. Manio pažiūroms įtakos turėjo mandaizmas, krikščionybė bei gnosticizmas. Misijas organizavo Tarpupyje, Persijoje, Palestinoje, Sirijoje, Egipte, keliavo po vakarinę Kiniją, Indiją. Parašė veikalų bei laiškų aramėjų ir persų kalbomis; kai kurie jų buvo rasti XX a. pr. Gobio dykumoje.

Augančia manicheizmo įtaka buvo nepatenkinti zoroastrų dvasininkai, kurie vis labiau įsigalėjo karaliaus dvare. Manis buvo įkalintas ir galiausiai nužudytas.Religijos, bažnyčios, tikėjimai. – Vilnius: Mokslo ir enciklopedijų leidybos institutas, 2005. P. 154.

 Šaltiniai 

Kategorija:Religijų pradininkai